Sarah Sylvia Wijnants

Sara Vijnanc arba Sara Silvija Vijnanc (Sarah Sylvia Wijnants, g. 1999 m. spalio 13 d., Belgija) – Belgijos futbolininkė, saugė, puolėja. 

Buvo kviečiama į Belgijos jaunimo rinktines ir nacionalinę rinktinę. 

 Karjera 
Futbolą žaisti pradėjo NS Tervuren jaunimo ekipose. Šiame klube išmoko futbolo pagrindų.

 Lježo „Standard“ 
Profesionalės karjera parsidėjo nuo 2014 m., kai rungtyniavo Lježo „Standard“ klube. 

2014–2015 m. sezone Lježo „Standard“ rungtyniavo BeNe League (tuometinė jungtinė Belgijos ir Nyderlandų moterų futbolo lyga). Iškovojo lygos čempionių ir kartu Belgijos čempionių titulus. Pirmą kartą dalyvavo UEFA moterų čempionių lygoje.

2015–2016 m. buvo įkurtas atskira Belgijos moterų Superlyga ir Lježo klubas rungtyniavo šioje lygoje. Tapo čempionėmis 2015–2016 m. sezone, o 2016–2017 m. pavyko apginti titulą.

 Anderlecht 
Nuo 2017 m. rungtyniavo Anderlecht. Su šiuo klubu tapo daugkartine Belgijos čempione: 2017–2018, 2018–2019, 2020–2021, 2021–2022 m.

 2022–2023 m. moterų čempionių lygos atranka 
UEFA moterų čempionų lyga 2022–2023 m. kvalifikacinėse rungtynėse UKS SMS Łódź kovojo 5-oje grupėje. Pusfinalyje varžėsi UKS SMS Łódź ir Briuselio „RSC Anderlecht” (Belgija). O kitame pusfinalyje kovojo „Gintra” prieš Kuopio „Kups” (Suomija). Belgės įveikė lenkes rezultatu 3:2,Anderlecht 3-2 UKS Lodz (2022-08-18) Po Anos Rendzios ir Dominykos Kopinskos (realizavo 11 m. baudinį) pelnytų įvarčių lenkės pirmavo rezultatu 2:0, bet neišlaikė persvaros ir pralaimėjo. O suomės rezultatu 2:0 nugalėjo Gintrą.FC Gintra 0-2 KuPS (2022-08-18)RSCA klubo naujienos  Dėl trečios vietos grupėje kovojo lenkės ir šiaulietės.

2022 m. rugpjūčio 21 d. įvyko lemiamos rungtynės dėl pirmosios vietos grupėje.Anderlecht v. KuPS (pagal Soccerway) Jose kovojo Kuopio „Kups” ir Briuselio „RSC Anderlecht”. Pagrindinis laikas baigėsi esant lygiam rezultatui (1:1). Pratęsimo metu pasižymėjo Sarah Sylvia Wijnants ir belgės pirmavo 2:1, tačiau netrukus prasieleido įvartį ir rezultatas vėl buvo lygus (2:2). Kuopio „Kups” gretose du įvarčius pelnė Gentjana Rochi. Suomijos atstovės palaužė Briuselio „Anderlecht” tik baudinių serijos metu. Sarah Sylvia Wijnants smūgiavo šioje serijoje ir po jos tikslaus smūgio rezultatas buvo lygus 3:3. Belgės du kartus šovė pro šalį ir suomės iškovojo pergalę rezultatu 4-3.

Į tolimesnį etapą pateko tik grupės nugalėtojos, Kuopio „Kups” futbolininkės, o finalininkės („Anderlecht“) ir paguodos rungtynių dalyvės iš tolimesnių kovų iškrito.

 Rinktinės 
Kitados buvo kviečiama į įvairaus amžiaus jaunimo rinktines. Nuo 2017 m. kviečiama į nacionalinę rinktinę. 

2021 m. lapkričio 25 d. pelnė pirmąjį įvartį atstovaudama Belgijos rinktinei. 2023 m. FIFA moterų pasaulio taurės atrankinėse rungtynėse prieš Armėnijos rinktinę Sarah Wijnants pelnė įvartį ir rezultatas tapo 3-0, o rungtynės baigėsi triuškinančia Belgijos pergale 19-0.BELGIJA 19-0 ARMENIJA (FIFA rungtynių ataskaita)BELGIJA 19-0 ARMENIJA (UEFA rungtynių ataskaita)BELGIJA 19-0 ARMENIJA (2021-11-25; pagal Soccerway

2022 m. vasario 16 d. atstovaudama Belgijos rinktinei pasižymėjo draugiškose rungtynėse prieš Slovakiją. Tuo metu belgės pirmavo 3-0, o po Sarah Wijnants įvarčio rezultatas tapo 4-0, kuris nebepakito iki rungtynių pabaigos.SLOVAKIJA 0-4 BELGIJA (2022-02-16; pagal soccerway)

 Pasiekimai 
 su Lježo „Standard“ 
 BeNe League čempionė: 2014–2015 m.
 Superlygos čempionė: 2015–2016 m., 2016–2017 m.

 su Anderlecht 
 Belgijos čempionė: 2017–2018, 2018–2019, 2020–2021, 2021–2022 m.

 Šaltiniai 

 Nuorodos 
 [ Oficiali „Anderlecht“ klubo svetainė]
 Lježo „Standard“ klubo svetainė
 Belgijos Futbolo Asociacijos svetainė
 SOCCERWAY (Apie žaidėją)
 FLASHSCORE (Apie žaidėją)
 SOFASCORE (Apie žaidėją)
 soccerpunter (Apie žaidėją)
 worldfootball.net (Apie žaidėją)
 Globalsportsarchive (Apie žaidėją)

Kategorija:Belgijos futbolininkės